b'\n_START_ARTICLE_\nPaul Albert Gordan\n_START_SECTION_\n\xc5\xbdivljenje in delo\n_START_PARAGRAPH_\nGordan je \xc5\xa1tudiral na Univerzi v K\xc3\xb6nigsbergu in bil Jacobijev \xc5\xa1tudent. Doktoriral je leta 1862 na Univerzi v Breslauu pod Jacobijevim mentorstvom. Bil je profesor na Univerzi v Erlangnu._NEWLINE_Izpopolnil je teorijo invariant, kjer je (1868 do 1869) dokazal, da pripada vsaki binarni formi kon\xc4\x8dni sistem racionalnih invariant in kovariant, s katerim lahko izrazimo vse druge racionalne invariante in kovariante v racionalni obliki. Njegov izrek\xc2\xa0\xc2\xbbEndlichkeitssatz\xc2\xab\xc2\xa0je Hilbert leta 1890 raz\xc5\xa1iril na algebrske forme z n spremenljivkami. Pri Gordanu je doktorirala Noetherjeva._NEWLINE_Gordan je zavrnil Hilbertov dokaz njegovega izreka o bazi iz leta 1888, ki je zelo posplo\xc5\xa1il njegov rezultat o invariantah, in dejal:\xc2\xa0\xc2\xbbTo ni matematika, ampak teologija.\xc2\xab\xc2\xa0Dokaz je zahteval (nekonstruktivni) obstoj kon\xc4\x8dne baze za invariante._NEWLINE_Gordan je podal elementarni dokaz o transcendentnosti \xc5\xa1tevila \xcf\x80.'